
Vívók sportelhagyásának okai és bejóslói - egy narratív pszichológiai megközelítés.

Kutatásunkban a narratív pszichológia eszközeivel próbáljuk vizsgálni, hogy egyes vívók miért hagynak
fel a versenyzéssel. Magyarországon a sportelhagyás általános jelenség ezen a téren, ami komoly
problémát jelenthet a jövő sportnemzedékének. Amennyiben lehetőségünk nyílna tanulmányozni,
milyen okok húzódhatnak meg e jelenség hátterében, hatékonyabban küzdhetnénk meg a problémával
és eredményesebben tarthatnánk meg vívóinkat a versenyzés területén. Ez idáig nem tudunk olyan kutatásról, mely a narratív pszichológiát hívta volna segítségül a sportelhagyás jelenségének tanulmányozásához.
Vizsgálatunk célpopulációját 18 év feletti személyek alkották, akiket két csoportba osztottunk: jelenleg
is aktív versenyzők (1), illetve sportelhagyó vívók (2). A két csoport tagjaival narratív interjúkat és
személyiség teszteket töltettünk ki. Kutatásunkban azokat a tényezőket kerestük, melyek előre jelezhetik,
hogy a sportoló a későbbiekben sportelhagyó lesz-e.



